text: Fyrstahjálp til børn og pinkubørn
text: #000003
text: Áheitan: Hjálp neyðstøddum í Afghanistan
text: #000006
text: Hendan veturin eru børn og vaksin í Afghanistan í dýrastu neyð. Tørvur er á tínari hjálp.
text: #000008
text: 95% av Afghanum hava ikki nóg mikið av mati, og mett verður, at meir enn 3 milliónir børn fara at líða álvarsama hungursneyð, harav fara væntandi 1 millión børn undir 5 ár at svølta í hel næstu tríggju mánaðirnar - foreldur eru ráðaleys og noyðast at taka ómøguligar avgerðir.
text: #000009
text: Støðan í Afghanistan er eitt úrslit av áralangum stríði, fátækradømi og ringasta turkri í fleiri áratíggju. Og í seinastuni hevur eisini álvarsom búskaparlig kreppa tikið seg upp, har bankasanktiónir, væntandi peningafloymur og inflatión millum annað hava við sær, at fólk hava mist inntøkugrundarlag og upp ímóti 80% av alment settum starvsfólki ikki hava fingið løn í eitt hálvt ár.
text: #000010
text: Omaná hetta er veturin í Afghanistan harður, við kuldastigum niður í minus 25 um náttina. Serliga trupult er tað fyri diddaraku børnini, sum einki hava at standa ímóti við og teimum mongu familjunum, sum eru flýddar frá húsi og heimi og búleikast í bráðfeingis tjøldum við lítlum og ongum ognarlutum.
text: #000011
text: Við at lata eina peningagávu, kanst tú hjálpa Reyða Krossi at veita neyðhjálp, so sum mat, drekka og vetrarútgerð. Fyri eitt nú 350 kr. kanst tú vera við til at tryggja læknahjálp til eitt barn umframt mat til sjey børn í ein mánað.
text: #000014
text: Nýtt tíðindabræv kemur út í kvøld 🤓Í tíðindabrævinum hesuferð kanst tú millum annað lesa um stuðulin, sum Reyði Krossur Føroya letur til neyðhjálp í Libya og Marokko, har ógvusligar náttúruvanlukkur hava gjørt um seg. Í býnum Derna í Libya, sum filmsbrotið vísir, hevði ógvusliga avfallið við sær, at vatnbyrging nærhendis býnum sprongdist og harvið skolaði stórar partar av býnum á sjógv. Í tíðindabrævinum kanst tú eisini lesa um, hvat samarittarnir hava gjørt í summar, um arbeiðið í Flóttamóttøkuhúsinum, og um hvussu langt tær 6 mió. krónurnar, sum føroyingar lótu til hjálpararbeiði í Ukraina í 2022 rukku. Vilt tú fáa tíðindabrøv beinleiðis á tín teldupost? Tekna teg á heimasíðuni redcross.fo/tidindabraev/ og fylg við í, hvat rørir seg í Reyða Krossi í Føroyum og kring heimin.
text: #000019